Narratio
Material: papyrus
Place: Arsinoites
Categories: Fallbeschreibung
Diebstahl von Wasser
Zahlung von Steuern im verlassenen Dorf
n. λέγεις ὑπὲρ Ζακ[α]ῶνος καὶ Ἥρωνος καὶ Καν
αοῦγ τῶν ὑπολειφθέντων ἐρήμου κώμης 
Θεαδελφίας η πάγου Ἀρσινοΐτου νομοῦ. 
κατὰ τὸν προπέρυσι ἐνιαυτὸν καὶ πέρυσι 
τῶν ἐδαφῶν  τῆς κώμης ἡμῶν 
ἐν ὑψηλοῖς τόποις ὄντων καὶ τῶν ἔγγιστα 
κωμῶν,Ναρμούθεως καὶ Ἑρμουπόλεως 
κώμης καὶ Θεοξενίδος, ὑποκλεπτόντων 
ἡμῶν τὰ ὕδατα καὶ οὐκ ἐπιτρεπόντων 
ἀρδεύεσθαι ἡμῶν τῆν γῆν, διὰ τὸ ἀρχὴν 
αὐτῶν εἶναι τῶν πάγων καὶ ἡμᾶς ὑστέρους 
εἶναι τοῦ πάγου, ἔρημον κώμην οἰκοῦν
τας, ἡ γὰ[ρ] φορολογία τῆς κώμης ἡμῶν 
συνάγ[ε]ι εἰς πεντακοσίας  ἀρούρας τὰς [ἀεὶ] ἀβρο
χίας τυγχανούσας, δύνανται μαρτυρεῖν οἱ πραιποσιτεύ
σαντες ἡμῖν Ποσιδώνιος καὶ Διδυμᾶς καὶ ὁ 
νῦν πραιπόσιτος Φιλέας, καὶ περὶ τῆς ἐρη[μί]ας 
τῆς κώμης. κατεπωλήσαμεν δὲ ἑαυτοὺς 
καὶ εἰσενέγκαμεν ὑπὲρ διακοσίων  ἀρουρῶν — 
καὶ περὶ τῶν ἄλλων τριακοσίων  ἀρουρῶν 
 ἀσπόρου γῆς τὸ δοκοῦν σοι περὶ αὐτῶν κέλευσον 
γενέσθαι. καὶ ἡμεῖς οἱ ὑπολειφθέντες τρεῖς  ὄντες 
παρείχομεν ναύτην, καὶ τοῖς εἰρηνάρχαις φύλακα ἕνα, 
καὶ εἰς πάντας τοὺς μερισμοὺς συντελοῦμεν.